Musta Paraati

Musta Paraati on helsinkiläinen rockyhtye, joka toimi vuosina 1981–1985 ja jälleen vuodesta 2015 alkaen. Yhtyettä pidetään suomalaisen goottirockin uranuurtajana.
== Historia ==
Musta Paraati on kokenut useita miehistönvaihdoksia. Sen ensimmäisellä singlellä ”Romanssi” laulajana ja kitaristina toimi Jore Vastelin, basistina Panda Nikander, rumpalina Ykä Knuuttila ja syntetisaattoria soitti Jari Kääriäinen. Esikoisalbumilla Peilitalossa yhtyeeseen oli liittynyt kitaristi Saku Paasiniemi Joren keskittyessä laulamiseen. ”Johtaja”/”Jää” -singlellä laulajaksi oli vaihtunut General Njassa. Myrsky nousee -singlellä Knuutila, Kääriäinen ja Njassa olivat jättäneet yhtyeen ja laulajana toimi Epe Kronholm Lama-yhtyeestä ja rumpalina Sande Vettenranta Problems?-yhtyeestä. Sandea ennen rumpalina oli toiminut hetken aikaa Gabi Hakanen, joka ei kuitenkaan levyttänyt yhtyeen kanssa. Seuraavalla albumilla Käärmeet yhtyeeseen oli liittynyt Jesu Hämäläinen, joka soitti syntetisaattoreita. Yhtye hajosi pian levyn julkaisun jälkeen. 
=== Reunion- ja tribuuttikeikkoja ===
Vuonna 1987 Musta Paraati soitti reunion-keikan jolla esiintyivät Jore, Panda, Ykä ja Kääriäinen. Toisen reunion-keikan yhtye soitti Joren muistokonsertissa 1993.http://www.freewebs.com/katakombi/dead_souls_1.pdf Vuonna 2001 Peilitalossa-albumin uudelleenjulkaisun yhteydessä soitettiin kaksi tribuuttikonserttia Tavastialla maaliskuussa ja Ankkarockissa kesällä, joilla yhtyeen jäsenistä mukana oli vain Saku. Kokoonpanossa soitti muun muassa Puka Oinonen ja Kaasu Karppinen. Solisteina toimivat Herra Ylppö, Kalle Ahola sekä aiemmalla keikalla Ville Valo. Ylpön yhtye Maj Karman kauniit kuvat levytti EP-levyn Mustan Paraatin kappaleita vuonna Vuonna 2004 ja Saku vieraili myös yhdellä yhtyeen keikalla. Marraskuussa 2014 Musta Paraati soitti salakeikan kokoonpanolla Saku, Ykä, Kääriäinen, Puka Oinonen ja Herra Ylppö.http://www.soundi.fi/uutiset/herra-ylppo-liittyi-suosikkibandiinsa-legendaarinen-suomalaisyhtye-palasi-yhden-keikan
=== Paluu ===
Helmikuussa 2015 Musta Paraati ilmoitti esiintyvänsä saman vuoden Provinssirockissa kokoonpanolla Saku, Ykä, Panda, Kääriäinen ja Herra Ylppö ja suunnittelevansa myös uuden materiaalin julkaisemista.http://www.hs.fi/kulttuuri/a1424747727515http://www.provinssi.fi/esiintyja?id=musta_paraati Ennen Provinssia yhtye soitti 16. toukokuuta salakeikan Nosturissa salanimellä Pioneerit ja esitti muiden muassa uudet kappaleet "Uusi musta" ja "Uudet juhlat".https://www.youtube.com/watch?v=cd36BsuKax8https://www.youtube.com/watch?v=obX9OIyMMKAhttps://www.facebook.com/mustaparaatihttps://fi-fi.facebook.com/GimKordon Yhtye soitti toisen keikan Pioneerit-nimellä Tampereen Klubilla 10. kesäkuuta.http://www.tullikamari.net/fi/keikat/pioneerithttps://www.facebook.com/mustaparaati Yhtye soitti kesällä 2015 Provinssin lisäksi ainakin Ilosaarirockissa ja Qstockissa.http://www.ilosaarirock.fi/2015/ohjelma/musta_paraatihttp://www.qstock.fi/artist/musta-paraati/
Toukokuussa 2015 Musta Paraati julkaisi singlen "Uusi musta" / "Uudet juhlat".https://www.facebook.com/mustaparaati http://yle.fi/ylex/ohjelmat/uuden-musiikin-aamuvuorohttps://www.facebook.com/mustaparaatihttp://www.sonymusic.fi/2015/05/22/80-luvun-kulttibandi-musta-paraati-tekee-paluun-kuuntele-uusi-single/ Yhtye soitti 17. marraskuuta ensimmäistä kertaa historiassaan Tavastia-klubilla vuoden 2015 ainoan oikealla nimellään esittämänsä klubikeikkansa. 
VUonna 2018 Musta Paraati julkaisi albumin Black Parade Laulajana on Jyrki 69, joka on osallistunut levyn sanoitus- ja sovitustyöhön.https://cleorecs.com/store/shop/musta-paraati-peilitalossa-cd/ Levyn teon jälkeen yhtyeen basistiksi vaihtui The 69 Eyesin Archzie. Seuraavana vuonna yhtyeeseen liittyi kosketinsoittaja Kari Tornack.
==Yhtyeessä soittaneet==
* Jorma ”Jore” Vastelin – laulu (1981–1983, 1987), kitara (1981–1982, 1987) (k. 1993)
* Pasi ”Panda” Nikander – basso (1981–1985, 1987, 2015–2018)
* Yrjö ”Ykä” Knuuttila – rummut (1981–1983, 1987, 2014, 2015–)
* Jari Kääriäinen – syntetisaattori (1981–1984, 1987, 2014, 2015, 2018)
* Sakari ”Saku” Paasiniemi – kitara (1982–1985, 2014, 2015–)
* General Njassa – laulu (1981, 1983–1984)
* Kari ”Gabi” Hakanen – rummut (1983)
* Jari ”Epe” Kronholm – laulu (1984–1985)
* Sami ”Sande” Vettenranta – rummut (1984–1985)
* Juha ”Jesu” Hämäläinen – syntetisaattori (1984–1985)
* Herra Ylppö – laulu (2014, 2015)
* Jyrki 69 – laulu (2017–)
* Arto "Archzie" Ojajärvi – basso (2018–)
* Kari "Karppa" Tornack – syntetisaattori (2019–)
== Diskografia ==
=== Singlet ===
* ”Romanssi”/”Kädet” (7", Johanna, 1982)
* ”Johtaja”/”Jää” (7", Johanna, 1983)
* ”Myrsky nousee”/”Punainen salama” (7", Johanna, 1984)
* ”Uusi musta”/”Uudet juhlat” (digijulkaisu, Sony Music Entertainment Finland, 2015)
=== Albumit ===
* Peilitalossa (LP, Johanna, 1983; CD 2001)
* Käärmeet (LP, Johanna, 1984)
* Black Parade (CD/LP, Cleopatra, 2018)
==Lähteet==
*
*
===Viitteet===
== Aiheesta muualla ==
* http://www.phinnweb.org/early/synth/mustaparaati/
* YLE Elävä arkisto: Musta Paraati, synkistelyn sanansaattajat
Luokka:Suomalaiset goottirockyhtyeet